Ferskeytt

Ferskeytt (direkte oversatt firkantet) er en islandsk poetisk verseform. Det er en form for firelinjers vers («quatrain») som først er dokumentert i det fjortende århundres islandske rímur. Det eldste kjente diktet i denne formen er Einar Gilssons dikt Ólafs ríma Haraldssonar. Ferskeytt er fortsatt en av de dominerende metriske former i islandsk diktning.Vésteinn Ólason, 'Old Icelandic Poetry', A History of Icelandic Literature, red. av Daisy Nejmann, Histories of Scandinavian Literature, 5 (Lincoln: University of Nebraska Press, 2006), s 1-63 (s 55-59).

 Verseformen 
Ferskeytt består av to troké-linjer med fire trykktunge stavelser hver på formen – v – v – v – som alternerer med to linjer med tre trykktunge stavelser på formen – v – v – v. ( – betyr trykktung stavelse og v betyr trykklett.) I hver linje, kan en trykklett stavelse erstattes med to trykklette stavelser. Strofene er normalt på åtte linjer med enderimsmønster ABAB. I første linje det allitterasjon (bokstavrim) i to tunge stavelser pluss den første tunge stavelsen i den andre linjen, og så videre etter mønster av germansk fornyrdislagRichard Ringler, Bard of Iceland : Jónas Hallgrímsson, poet and scientist (Madison, Wisc.: University of Wisconsin Press, 2002), §III.2..

Eksempel på ferskeytt, hentet fra Einar Gilssons Ólafs ríma Haraldssonar som er det eldste diktet vi kjenner i denne verseformen (fra siste halvdel av 13-hundretallet):

Ólafr konungr örr ok fríðr
átti Noregi at ráða,
gramr var við bragna blíðr,
borinn til sigrs ok náða.

Döglingr hélt svá dýran heiðr
dróttni himna hallar,
engi skýrir örvameiðr
öðlings frægðir allar.Einar Gilsson, Ólafs ríma Haraldssonar, 1. og 2. vers, fra Wikisource

Filologen Finnur Jónsson hevder at enderimsmønsteret ABAB ellers er ukjent i eldre norrøn diktning. I annen runhent diktning kommer de rimede verselinjer etter hverandre. 4-linjede vers er også ukjent i den eldre norrøne diktningen. Jónsson hevder derfor at verseformen er inspirert av middelaldersk latinsk hymnediktning (kirkesanger, helgensanger osv.) hvor det fines versemål som nokså nøyaktig tilsvarer ferskeyttFinnur Jónsson, Den oldnorske og oldislandske litteraturs historie, bd. III (kap. Rimedigtning).

 Referanser 

 Eksterne lenker 
 Ólafs ríma Haraldssonar, heimskringla.no

Kategori:Norrøne versemål
Kategori:Metrikk
Kategori:Islandsk litteratur